Hlaudi vir President | Die Vryburger
Die pas afgedankte SABC-hoof, Hlaudi Motsoeneng, het ten spyte van se vernederende afdanking, nie self enige nederigheid oorgehou nie.
Die naweek was hy by ene pastoor Paseka “Mboro” Motsoenengs se “Incredible Happenings Ministry”, waar hy sy nuutste ambisies bekendgemaak het.
Tydens sy spreekbeurt vanaf die preekstoel het hy gemeentelede gevra om vir hom te bid dat hy die mense se president kan word.
Baie selfversekerd het hy vertel dat niemand hom kan onderkry nie totdat God sê dit is verby nie.
Hy het beloof dat as hy president word, hy die lewe van die armes sal verander. Jakes Gerwel steeds in die hospitaal | Nuus24
Johannesburg – Prof. Jakes Gerwel is steeds siek in die hospitaal, het sy seun Heinrich Gerwel Dinsdag gesê."Sy toestand het nog nie verander nie. Hy is baie siek, maar is in uitstekende sorg," het hy gesê.Die familie sal later 'n formele verklaring uitreik, maar het gevra vir privaatheid in hierdie tyd.Volgens 'n verklaring wat Maandag namens die familie uitgereik is, is Gerwel in 'n kritieke toestand ná 'n hartoperasie.Die familie moes dit duidelik stel dat hy nie dood is, soos voorheen op Twitter berig is nie.Die 66-jarige Gerwel is 'n bekende figuur in Suid-Afrika se politieke geskiedenis en is die voorsitter van Media24 en verskeie maatskappye en opvoedkundige trusts. – Volg Nuus24 op Twitter